Hej, mit navn er Martin Keary og jeg er glad for at kunne annoncere frigivelsen af MuseScore 4,
med en gigantisk overhaling som berører... ja, alting! Lad mig vise det.
For det første et helt nyt udseende. Det lyse og mørke tema er fornyet
med mulighed for at vælge baggrundsfarver.
For dem med synsudfordringer, kan MuseScore vises med høj kontrast.
Sammen med de visuelle ændringer har vi brugt mange kræfter på at forbedre brugeroplevelsen
ved at gøre det nemmere at finde ting og indtaste hurtigere. F.eks. indeholder øverste menulinje
nu tupletter, artikulationer og meget mere som du kan vise eller skjule ved at klikke her.
Vi har fuldstændigt gendesignet 'Inspektøren' som nu hedder 'Egenskaber' og har
tilføjet alle mulige små forbedringer, så den bliver meget mere
brugbar end før. Den er blevet mere smart. Uanset hvor mange ting du vælger,
vil den altid vise de relevante valgmuligheder så du hurtigt kan ændre dem.
Vi har også simplificeret arbejdet med uddrag eller stemmer. Vælg 'Stemmer/uddrag' her,
vælg den stemme/uddrag du ønsker - og med dette nye 'Instrumenter' panel kan du vise alle
de instrumenter du gerne vil se,
flytte på rækkefølgen og ændre deres instilling. Du kan også bruge instrumentpanelet
til at tilføje nodelinjer, lave sammenkædede nodelinjer hvilket er anvendeligt ved guitar-tabulatur.
Her kommer et halleluja-øjeblik: Endeligt understøtter MuseScore playback af tempomarkeringer,
som f.eks. accelerando og ritardando.
Vi har også forbedret forbindelsen med MuseScore.com,
som gør det lettere for dig at gemme dit arbejde privat i skyen.
Du kan senere vælge at offentliggøre dit arbejde på MuseScore.com når din node er færdig.
Men vi er kun lige startet...
Den næste store overhaling har vi givet vores nodetryk. Nodeark i MuseScore er
transformeret så de nu har et yderst professionelt udseende. F.eks. en ny metode
for vandret spatiering. Bare ét eksempel på hvor meget dette forbedrer en node:
Tag denne node fra MuseScore 3 ser nu således ud. Vi har også
ændret systemet for bjælker, bindebuer og notation på tværs af nodelinjer. Ud over dette
er placeringen af hundredvis af symboler væsenligt forbedret. Dynamikker er
placeret mere præcist. Du kan vælge forskellige nodefaner.
Vi har tilføjet nye notationsfonte som Maestro og Broadway - og
vi har forbedret og udvidet vores egen notationsfont: Leland.
Men vi er stadig ikke færdige - vi mangler at nævne den største ændring af alle:
MuseScore har fået et helt nyt audio system til afspilning. Det sætter os i stand til
at understøtte VST instrumenter og effekter som kan tilknyttes via vores nye mixer som her.
En endnu mere spændende del af det nye audio system finder du ved at åbne den nye Muse Hub program,
hvor du vil se noget kaldet Muse Sounds, som er en orkestral tilføjelse, som vi har brugt to år på at
udvikle. Når Muse Sounds er installeret, vil afspilning ikke længere lyde sådan her:
Det vil i stedet lyde sådan her:
Det kræver ingen særlig tilpasning eller kompliceret opsætning -- og det er gratis.
MuseScore 4 er resultatet ef et dedikeret samarbejde mellem mit team og
Open Source bevægelsen, som har givet os uendelig hjælp med design og
implementering samt oversættelse, dokumentation støtte til brugere.
For de der gerne vil i gang hurtigst muligt har vi lavet adskillige vejledninger
som kan tilgås indefra MuseScore 4 eller ved at søge på denne kanal.
I MuseScore 4 har vi nu det sofistikerede teknisk grundlag vi
behøver for at kunne tilføje nye forbedringer meget hurtigere fremover. Der er mange
ting i støbeskeen. Hvis du er interesseret i at følge med: Abonnér på denne kanal!
Mange tak!